**Plan B full storm**

**Det viktigaste er å samlast**18. januar er startskotet for Friluftslivets år 2025 med Heile Noreg bålar, men vi bur i eit langstrekt land med mykje vêr.

Dersom vêr og føre gjer det krevjande eller umogleg å gjennomføre, oppmodar vi likevel til å markere dagen med eit arrangement.

«Oppdag ditt nærområde, inviter kvarandre ut og prøv nye friluftsaktivitetar» kan i stor grad også gjennomførast i ein idrettshall.

Vi håper de brukar dagen til å samle dykk som lokale aktørar, tilbydarar, kommune og organisasjonar, at de finn måtar å samarbeide på, og at de synleggjer dykk for lokalsamfunnet som spanande moglegheiter for friluftsliv i nærmiljøet.

Tenk på moglegheiter saman, ver kreative slik berre vêrfaste folk kan vere!

**Tips til alternative aktivitetar**
Lokal friluftslivsfeiring, friluftslivmesse, friluftslivsarrangement, bålkaffi på termos.

**Aktivitetar**:
Opplæring i å lage bål, lære å lage bål i uvêr, lære å grave seg ned i uvêr, bålmat, hinderløype, rebus, quiz, konkurransar, workshop, inspirasjonsforedrag, kulturelt innslag.

**Tenk på**

* Kven kan bidra med kva?
* Korleis synleggjere breidda av tilbod?
* Korleis invitere fleire inn i friluftslivet?
* Bruk gjerne våre malar på arrangement, med mange tips og triks for både samarbeid og ansvarsfordeling på arrangement. Desse vil du straks finne i verktøykassa vår her på nettsida.